Trias Akhir

Trias Akhir ialah nama untuk epok ketiga dan terakhir pada Tempoh Trias dalam skala masa geologi, menjangkau masa antara  Ma dan  jtd (juta tahun dahulu). Ia didahului oleh Epok Trias Tengah dan diikuti oleh Epok Jura Awal. Siri lapisan dasar batu yang berpadanan dikenali sebagai Trias Atas. Trias Akhir terbahagi kepada usia Karnian, Norian dan Rhaetian.

Banyak dinosaur terawal berkembang semasa epok Trias Akhir, termasuklah Plateosaurus, Coelophysis, Herrerasaurus, dan Eoraptor. Peristiwa kepupusan Trias-Jura bermula pada zaman ini dan merupakan salah satu daripada lima peristiwa kepupusan besar-besaran yang terhebat di Bumi.

 Kehidupan pada Trias Akhir 
Berikutan peristiwa kepupusan Perm-Trias, organisma yang masih hidup mengalami pempelbagaian. Di darat, haiwan dalam klad archosauriformes terutamanya dinosaur menjadi komponen fauna yang penting sewaktu epok Trias Akhir. Ikan bertulang juga mengalami pempelbagaian dalam persekitaran akuatik, terutamanya Neopterygii yang merupakan kumpulan melibatkan hampir semua spesies ikan moden. Di kalangan ikan neopterygii, teleost kumpulan stem dan Pycnodontiformes yang kini telah pupus menjadi lebih banyak sewaktu epok Trias Akhir.

 Usia Karnian 
Usia Karnian merupakan usia pertama pada epok Trias Akhir, meliputi selang masa dari 237 hingga 227 juta tahun dahulu.  Dinosaur benar yang terawal mungkin muncul semasa usia Karnian dan dengan cepatnya mempelbagaikan spesies. Dinosaur ini muncul dalam dunia yang sedang dikuasai oleh arkosaur krurotarsan (yakni leluhur buaya), fitosaur pemangsa, aetosaur herbivor yang berkulit keras, dan rauisukian yang merupakan karnivor gergasi, dan secara beransur-ansur mula digantikan oleh dinosaur.

Kemunculan dinosaur pertama datang pada masa yang sama dengan episod pluvial Karnian, sekitar 234 hingga 232 jtd. Tempoh masa ini merupakan adalah tempoh masa yang lembap pada zaman Trias yang secara umumnya kering. Ia ditandai dengan kadar kepupusan yang tinggi pada organisma marin, tetapi mungkin telah membuka ceruk untuk percambahan spesies dinosaur.

 Usia Norian 
Usia Norian merupakan usia kedua tempoh Trias Akhir, meliputi selang masa kira-kira 227 hingga 208.5 juta tahun dahulu. Pada usia ini, sauropodomorfa herbivor telah mempelbagaikan spesiesnya dan mula menggantikan terapsida herbivor besar, mungkin kerana sauropodomorfa lebih mampu menyesuaikan diri dengan iklim yang semakin kering. Walau bagaimanapun, krurotarsan terus menduduki lebih banyak ceruk ekologi berbanding dinosaur.Brusatte, Stephen L.; Benton, Michael J.; Ruta, Marcello; Lloyd, Graeme T. (2008).  Di lautan, ikan neopterigii membiak dengan mengorbankan amonit seratitid.

Peristiwa impak Manicouagan berlaku sekitar 214 juta tahun dahulu. Walau bagaimanapun, tiada peristiwa kepupusan dikaitkan dengan impak meteor tersebut.Ramezani, J., S. A. Bowring, M. S. Pringle, F. D. Winslow, III, and E. T. Rasbury (2005). 

 Usia Rhaetian 
Usia Rhaetian merupakan usia terakhir selepas Usia Norian pada epok Trias Akhir, dan ia melibatkan kepupusan besar kehidupan yang terakhir sehingga berlakunya kepupusan besar-besaran pada akhir tempoh Kapur. Usia ini terkenal dengan kepupusan reptilia marin, seperti notosaur dan syastasaur dengan iktiosaur, yang mirip dengan ikan lumba-lumba pada hari ini. Zaman ini telah disimpulkan dengan kehilangan banyak spesies yang memakan jenis plankton dari lautan, serta beberapa organisma yang terkenal dengan pembinaan terumbu, dan konodon pelagik. Tambahan pula kepada spesies yang telah pupus ini, nautiloid bercangkang lurus, plakodonta, bivalvia dan banyak jenis reptilia lain tidak dapat bertahan mengharungi zaman ini.

 Rujukan 

 Sumber 



















 Bacaan lanjut 

 Pangkalan Data GeoWhen – Trias Akhir